C 125/414
FI
Euroopan unionin virallinen lehti
5.4.2023
Keskiviikko 14. syyskuuta 2022 (38 b) Olisi vahvistettava asianmukaiset petostentorjuntasäännökset, erityisesti käytetyn ruokaöljyn osalta, koska
palmuöljyn sekoittamista siihen tapahtuu yleisesti.
Koska petosten havaitseminen ja torjunta on olennaisen tärkeää epäreilun kilpailun ja hallitsemattoman metsäkadon estämiseksi kolmansissa maissa, olisi toteutettava näiden raaka-aineiden täydellinen ja sertifioitu jäljitettävyys.
(39)
Energiaunionin ja ilmastotoimien hallinnosta annetun asetuksen (EU) 2018/1999 useissa eri kohdissa on viittauksia unionin tasoiseen sitovaan tavoitteeseen, jonka mukaan vähintään 32 prosenttia unionissa vuonna 2030 kulutetusta energiasta on peräisin uusiutuvista energialähteistä.
Koska kyseistä tavoitetta täytyy tiukentaa, jotta sillä olisi tehokas vaikutus kasvihuonekaasupäästöjen vähentämistä vähintään 55 prosentilla vuoteen 2030 mennessä koskevaan tavoitteeseen, näitä viittauksia olisi muutettava.
Mahdollisesti muilla asetetuilla suunnittelua ja raportointia koskevilla lisävaatimuksilla ei luoda uutta suunnittelu- ja raportointijärjestelmää, vaan niitä koskisivat olemassa olevat asetuksen (EU) 2018/1999 mukaiset suunnittelu- ja raportointipuitteet.
(40)
Euroopan parlamentin ja neuvoston direktiivin 98/70/EY (15) soveltamisalaa olisi muutettava, jotta vältetään liikennealan polttoaineen hiilestä irtautumisen tavoitteita koskevien sääntelyvaatimusten päällekkäisyys ja yhdenmukaistetaan se direktiivin (EU) 2018/2001 kanssa.
(40 a) Lisäksi on tärkeää edistää puhdasta energiaa, kuten vetyä, koskevaa tutkimusta ja innovointia, jotta voidaan
vastata vaihtoehtoisten polttoaineiden kasvavaan kysyntään ja ennen kaikkea tuoda markkinoille energiaa, joka on halvempaa kuin fossiiliset polttoaineet, kuten diesel, polttoöljy ja bensiini, joiden hinnat ovat nykyään ennätyksellisen korkealla.
(41)
Direktiivin 98/70/EY määritelmiä olisi muutettava niiden yhdenmukaistamiseksi direktiivin (EU) 2018/2001 kanssa, jotta vältetään erilaisten määritelmien käyttäminen näissä kahdessa säädöksessä.
(42)
Direktiivin 98/70/EY sisältämät kasvihuonekaasupäästöjen vähentämistä ja biopolttoaineiden käyttöä koskevat velvoitteet olisi poistettava, jotta virtaviivaistetaan liikenteen polttoaineiden tehostetut hiilestä irtautumisen velvoitteet, jotka annetaan direktiivissä (EU) 2018/2001, ja vältetään niitä koskevan sääntelyn päällekkäisyys.
(43)
Direktiivissä 98/70/EY annetut kasvihuonekaasupäästöjen vähentämisen valvontaa ja raportointia koskevat velvoitteet olisi poistettava, jotta vältetään raportointivelvoitteiden kaksinkertainen sääntely.
(44)
Neuvoston direktiivi (EU) 2015/652, jossa annetaan yksityiskohtaiset säännöt direktiivin 98/70/EY 7 a artiklan yhdenmukaista täytäntöönpanoa varten, olisi kumottava, sillä se vanhenee kumottaessa direktiivin 98/70/EY 7 a artikla tällä direktiivillä.
(45)
Dieselpolttoaineen biopohjaisten komponenttien suhteen direktiivissä 98/70/EY oleva viittaus dieselpolttoaineeseen B7 eli enintään 7 prosenttia rasvahappometyyliestereitä (FAME) sisältävään dieselpolttoaineeseen rajoittaa saatavilla olevia vaihtoehtoja, jotka koskevat direktiivissä (EU) 2018/2001 asetettujen, biopolttoaineiden korkeampaa osuutta koskevien tavoitteiden saavuttamista.
Tämä johtuu siitä, että unionin dieselpolttoaineiden tarjonta koostuu jo lähes kokonaisuudessaan B7-polttoaineesta.
Tästä syystä biopohjaisten komponenttien enimmäisosuus olisi nostettava 7 prosentista 10 prosenttiin.
B10-dieselpolttoaineen eli korkeintaan 10 prosenttia rasvahappometyyliestereitä (FAME) sisältävän dieselpolttoaineen markkinoille saattamisen jatkaminen edellyttää unioninlaajuista B7-suojalaatua dieselpolttoaineen 7 prosentin FAME-pitoisuudelle, koska ajoneuvokannassa odotetaan vuoteen 2030 mennessä olevan huomattava määrä ajoneuvoja, joille B10-polttoaine ei sovellu.
Tämä olisi otettava huomioon direktiivin 98/70/EY, sellaisena kuin se on muutettuna tällä säädöksellä, 4 artiklan 1 kohdan toisessa alakohdassa.
(45 a) Uusiutuvan energian käytön lisääminen voi lisätä myös energiavarmuutta ja omavaraisuutta muun muassa
vähentämällä riippuvuutta fossiilisista polttoaineista.
Siirtoverkon vahvistaminen edelleen ja yhteenliittäminen on kuitenkin olennaisen tärkeää tämän siirtymän oikeudenmukaisen ja tehokkaan käytön kannalta, jotta siitä aiheutuvat hyödyt jakautuvat tasaisesti unionin väestölle eivätkä johda energiaköyhyyteen.
(46)
Siirtymäsäännöksillä olisi mahdollistettava tällä direktiivillä kumottujen direktiivin 98/70/EY artiklojen mukaisen tiedonkeruun ja raportointivelvoitteiden täyttämisen järjestelmällinen jatkaminen.
(15)
Euroopan parlamentin ja neuvoston direktiivi 98/70/EY, annettu 13 päivänä lokakuuta 1998, bensiinin ja dieselpolttoaineiden laadusta ja neuvoston direktiivin 93/12/ETY muuttamisesta (EYVL L 350, 28.12.1998, s. 58).